Walter Ellison
Walter Ellison (1899-1977) bụ ónyé Africa America na-ese ihe, amụrụ na steeti Georgia.

Ọ bụ ezie na Agha Obodo America agwụla na 1865, ndị Africa America ka na-eche ọtụtụ ihe isi ike ihu na mmalite nké narị afọ, ọtụtụ n'ime ha hapụrụ South wee kwaga North na-achọ ohere ka mmá; Ellison bụ otu n'ime ndị ha.

Oge ọ malitere 
A mụrụ ya na Eatonton, Georgia, dị ka ọnụ ọgụgụ na ndekọ ederede si kwuo Ellison bụ ónyé ọrụ ụgbọ. Ọ dị afọ iri na asatọ mgbe United States kpebiri ịbanye n'Agha Ụwa Mbụ na Europe na 1917 na mbata si Europe gaa United States fọrọ nke nta ka ọ kwụsị. N'ihi nke ahụ, n'etiti 1916 na 1970 nde mmadụ asaá nke ndị Africa America hapụrụ South gaa North, n'ihe a maara dị ka Great Migration, na ihe dị ka ọkara nde ha na-aga Chicago na-achọ ọrụ na ohere ọhụrụ. Ellison banyèrè ụgbọ okporo ígwè gaa Chicago na mbido afọ 1920 na-achọ agụmakwụkwọ na ọrụ.

Ihe osise na ọrụ 
A maara Ellison nke ọma màkà ọrụ ndị dị nso nke na-ekpughe ndụ onwé onye na ahụmịhe ndị Afrịka America si n'ime ime obodo South kwaga n'ọbọdọ ndị dị n'ebe ugwu n'etiti Agha Ụwa Mbụ na nke Abụọ.

Ihe osise ya a ma ama, Train Station, nke e mere na Art Institute nke Chicago, na-egosi ndị ọcha n'otu akụkụ nke ọdụ ụgbọ okporo ígwè, nkè a maara dị ka ndị nọ na Macon, Georgia, ndị na-aga n'ebe ndịda maka ezumike okomoko, na ndị Africa America na-ebu akpa ha, na ndị Afrịka America n'akụkụ nke ọzọ nke ikpo okwu ahụ, na-ebu ibu nke ha, na-abanye ụgbọ okporo ígwè màkà North na mmalite ọhụrụ.

Edensibia